Klassikalised suussulavad itaalia vanilliküpsised ei ole tegelikult jaanipäevaga seotud - on teised juba mitu nädalat tagasi leitud, valmis tehtud ja äragi söödud, aga millegipärast siiamaani blogimata jäänud. Tärklis ja  munakollased muudavad küpsised hästi muredaks-rabedaks, ideaalis peaks neid iseloomustama hõrk vanillimaitse, aga seda mul käesoleval juhul siiski saavutada ei õnnestunud, kuna vanilliekstrakt, mis mul kasutada oli, ei paistnud silma kuigi kõrge kvaliteediga. Korraliku ekstrakti olemasolul oleks tulemus tõeliselt hõrk. Ka või peaks olema võimalikult kvaliteetne. Retsept on pärit siit.